На основу тачке 3. подтачка 5. Решења о образовању и именовању Комисије за подстицање развоја пољопривреде („Сл.лист града Крушевца“ бр.1/18) и Програма подршке за спровођење пољопривредне политике и политике руралног развоја града Крушевца за 2021. годину, III бр. 320-17/21 од 03.03.2021. године,

 Начелник Градске управе града Крушевца, дана 15.03.2021. године расписује

**К О Н К У Р С**

за избор корисника средстава за субвенционисање премије осигурања усева, плодова, вишегодишњих засада, расадника и животиња

**1. ИЗНОС СРЕДСТАВА**

Одлуком о буџету града Крушевца за 2021. годину иОдлуком о издвајању средстава за субвенционисање премије осигурања усева, плодова, вишегодишњих засада, расадника и животиња III број 320-19/21 од 03.03.2021. годинеопредељен је износ од 2.000.000,00 динара, за субвенционисање премије осигурања усева, плодова, вишегодишњих засада, расадника и животиња.

Износ субвенција за осигурање усева, плодова, вишегодишњих засада, расадника и животиња је 40 % од укупног износа премије осигурања, без ПДВ-а, а максимално 40.000 динара. Додатних 10% одобрава се када су носиоци газдинства млади-млађи од 40 година у тренутку подношења пријаве и додатних 10% одобрава се када су носиоци газдинства жене, тако да је могућ интезитет подстицаја од највише 60%.

**2. НАМЕНА СРЕДСТАВА**

 Средства су намењена за очување одрживости пољопривредне производње, путем субвенционисања премије осигурања усева, плодова, вишегодишњих засада, расадника и животиња.

**3. ПРАВИЛА КОНКУРСА**

**3.1. Право учешћа на конкурсу**

Право на коришћење средстава за исплату субвенција за осигурање усева, плодова, вишегодишњих засада, расадника и животиња имају физичка лица-носиоци комерцијалног породичног пољопривредног газдинстава, правна лица и предузетници, уписана у Регистар пољопривредних газдинства, са активним статусом, и са пребивалиштем и производњом на територији града Крушевца

**3.2. Документација за конкурс**

Учесник на конкурсу подноси:

1. Пријава;
2. Фотокопија личне карте подносиоца захтева/доказ о регистрацији из АПР-а (за правна лица и предузетнике;
3. Потврда о активном статусу у регистру пољопривредних газдинстава (активно и комерцијално)-Управа за трезор, филијала Крушевац;
4. Извод из регистра пољопривредних газдинстава (подаци о пољопривредном газдинству)- Управа за трезор, филијала Крушевац;
5. Извод са подацима о структури биљне производње- Управа за трезор, филијала Крушевац;
6. Оверена копија полисе осигурања издате од стране друштва за осигурање од кога је подносилац захтева осигуран у периоду од 1. новембра предходне до 31.октобра текуће године и
7. Потврда о извршеном плаћању премије осигурања

**3.3. Предаја документације**

Документација се доставља преко писарнице Градске управе (канцеларија бр. 31), или поштом, у затвореној коверти, са назнаком:

ЗА КОМИСИСЈУ ЗА ПОДСТИЦАЊЕ РАЗВОЈА ПОЉОПРИВРЕДЕ

ЗА СУБВЕНЦИОНИСАЊЕ ОСИГУРАЊА – НЕ ОТВАРАЈ,

на адресу

**Градска управа града Крушевца**

**Газиместанска бр. 1, 37000 Крушевац**

 Све додатне информације и објашњења могу се добити на телефон Градске управе града Крушевца 037 414 721 и 037 414 766 (Служба за пољопривреду и водопривреду).

**3.4. Рок за предају документације**

Конкурс ће бити отворен до утрошка средстава, а најкасније до 15.11.2021. године.

**3.5. Избор корисника средстава**

 Избор корисника средстава врши Комисија за подстицање развоја пољопривреде на основу Критеријумa за избор корисника средстава за субвенционисање премије осигурања усева, плодова, вишегодишњих засада, расадника и животиња, на које је Градско веће града Крушевца дало сагласност III број 320-22/21 од 03.03.2021. године.

**3.6. Исплата средстава**

Исплата средстава врши се уплатом на наменски текући рачун корисника, на основу решења Начелника, а на предлог Комисије, која врши одабир корисника средстава, једном месечно, а рангирање ће бити по редоследу поднетих захтева.

Неблаговремену и некомплетну документацију Комисија неће узети уз разматрање.

 **Образaц пријаве на конкурс учесник може лично да преузме у Служби за пољопривреду и водопривреду (канцеларија бр. 26) у Градској управи града Крушевца. Електронска форма пријаве на конкурс може да се преузме са веб сајта града Крушевца www.krusevac. rs.**

IV Број:320-30/21

У Крушевцу,

10.03.2021. године

 **НАЧЕЛНИК**

 Иван Анђелић с.р.